# Euroopan unionin C 112A/30.

| | ISSN 1977-1053 |
| --- | --- |
| Euroopan unionin
  virallinen lehti | C 112A |
| | |
| Suomenkielinen laitos | Tiedonantoja ja ilmoituksia | 59. vuosikerta30. maaliskuu 2016 |

ISSN 1977-1053

Euroopan unionin

virallinen lehti

C 112A

Suomenkielinen laitos

Tiedonantoja ja ilmoituksia

59. vuosikerta30. maaliskuu 2016

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan unionin tuomioistuin |
| 2016/C 112A/01 | Ilmoitus avoimesta virasta | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan unionin tuomioistuin

2016/C 112A/01

Ilmoitus avoimesta virasta

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan unionin tuomioistuin

| 30.3.2016 | FI | Euroopan unionin virallinen lehti | CA 112/1 |
| --- | --- | --- | --- |

30.3.2016

FI

Euroopan unionin virallinen lehti

CA 112/1

---

ILMOITUS AVOIMESTA VIRASTA

(2016/C 112 A/01)

Euroopan unionin tuomioistuimen käännöspalvelussa Luxemburgissa on avoinna pääjohtajan virka (palkkaluokat AD 15 – AD 16). Tehtävä täytetään Euroopan unionin virkamiesten henkilöstösääntöjen 29 artiklan 2 kohdassa mainitun menettelyn mukaisesti.

TOIMENKUVA JA VAATIMUKSET

Käännöspalvelun pääjohtaja vastaa kirjaajan alaisuudessa käännöksen pääosaston toiminnasta. Käännöspalvelu (1) vastaa Euroopan unionin tuomioistuimen oikeudellisista käännöksistä. Se huolehtii osaltaan, että kaikkien kolmen tuomioistuimen, jotka kuuluvat toimielimeen, kielijärjestelyjä noudatetaan sekä lainkäytössä että oikeuskäytäntöä julkaistaessa. Pääosastolla työskentelee noin 900 henkilöä, joista yli 600 on juristi-lingvistejä. Pääosasto käyttää myös huomattavaa määrää freelance-kääntäjiä.

Käännöspalvelun pääjohtajan tehtävänä on ohjata ja koordinoida pääosaston johtajien ja käännös- ja tukiyksiköiden päälliköiden toimintaa. Hän toimii tehtävissään myös tehokkaassa yhteistyössä tuomioistuimen muiden pääjohtajien ja yksiköiden päälliköiden kanssa.

Käännöspalvelun pääjohtajan on pystyttävä johtamaan suurta hallinnollista yksikköä. Hänellä on oltava erittäin hyvä organisointikyky, ja hänen on kyettävä mukauttamaan pääosastonsa rakennetta lainkäyttöjärjestelmän kehitykseen. Häneltä edellytetään myös hyviä ihmissuhdetaitoja sekä kykyä motivoida ja esittää asiansa vakuuttavasti henkilöstölle.

Käännöspalvelua kehitettäessä on otettava jatkuvasti huomioon tarve mukauttaa toimintatapoja lainkäyttötoiminnan edellyttämin tavoin sekä säilytettävä käännösten korkea laatu. Toiminnassa on lisäksi pyrittävä kaikin tavoin tuotannon parantamiseen erityisesti organisaatiorakennetta kehittämällä ja käyttämällä laaja-alaisesti uusia tietoteknisiä mahdollisuuksia. Tästä syystä pääjohtajalta edellytetään huomattavaa IT-alan perehtyneisyyttä, erityisesti käännöstoiminnan apuvälineistä.

Pääjohtajan on oltava jonkin Euroopan unionin jäsenvaltion kansalainen, ja tehtävien luonteen johdosta hänellä on oltava korkeakoulututkinto.

Hakijoilta edellytetään myös haettaviin tehtäviin liittyvää perehtyneisyyttä ja vähintään kymmenen vuoden työkokemusta. Työkokemus oikeudellisessa käännöspalvelussa luetaan hakijalle eduksi.

Hakijalla on oltava yhden Euroopan unionin virallisen kielen perusteellinen taito ja kahden muun unionin virallisen kielen erittäin hyvä taito. Tehtävä edellyttää hyvää englannin ja ranskan kielen taitoa.

HAKEMUSTEN JÄTTÄMINEN

Hakemukset pyydetään lähettämään unionin tuomioistuimen kirjaajalle yksinomaan sähköpostitse osoitteeseen DGT-DIR.GEN@curia.europa.eu viimeistään 29. huhtikuuta 2016. Mukaan on liitettävä yksityiskohtainen ansioluettelo ja muut tarvittavat selvitykset. Lisäksi hakijan on liitettävä mukaan enintään viisisivuinen kirjelmä, jossa hän esittää näkemyksensä tehtävän hoitamisesta sekä perustelut sille, miksi hän katsoo itsellään olevan tehtävässä edellytettävät taidot ja valmiudet.

---

(1)  Lisätietoja Euroopan unionin tuomioistuimesta sekä käännöksen pääosastosta on saatavilla toimielimen internetsivuilla (www.curia.europa.eu).

---